text: Note.
  Der findes også en melodi af Poul Hamburger fra 1939. Sigurd Lie har også komponeret en melodi, som ofte var brugt før. Bodil Ashkenazy har også lavet en melodi i 2012.
  Teksten.
  Der er ingenting i verden så stille som sne, 
  når den sagte gennem luften daler, 
  dæmper dine skridt, 
  tysser, tysser blidt 
  på de stemmer, som for højlydt taler. 
  Der er ingenting i verden af en renhed som sne, 
  svanedun fra himlens hvide vinger. 
  På din hånd et fnug 
  er som tåredug. 
  Hvide tanker tyst i dans sig svinger. 
  Der er ingenting i verden, der kan mildne som sne. 
  Tys, du lytter, til det tavse klinger. 
  O, så fin en klang, 
  sølverklokkesang 
  inderst inde i dit hjerte ringer.